God is erg oor jou! - Solidariteit WêreldSolidariteit Wêreld
Tuis › 10 minute voor werk Juig › God is erg oor jou!
Vul ons met u genade in die oggend, dan sing ons van vreugde al ons dae.
Brennan Manning, die skrywer van die aangrypende Ragamuffin Gospel, vertel die mooi verhaaltjie van 'n Ierse priester wat, terwyl hy een dag deur sy gemeente stap, 'n ou man in verslete klere langs die pad sien kniel het. Die priester het langs die eenvoudige ou man gestop en vir hom gesê: "Jy lewe seker baie naby God."
Die ou man het opgekyk, vir 'n oomblik nagedink en toe stralend geglimlag en geknik: "Ja, God is baie erg oor my," het hy vir die priester gesê.
Dit bly vir my 'n wonder dat die onmeetlike groot God erg oor my kan wees, maar tog word hierdie feit soveel kere in sy Woord onderstreep dat dit onmoontlik is om daaroor te twyfel. As jy ooit weer ervaar dat niks in jou lewe reg wil loop nie, onthou dan hoe erg God oor jou is: Só erg dat Hy nie eens die lewe van sy Seun gespaar het om jou sy kind te maak nie. Daar is niks wat met jou kan gebeur wat hierdie feit kan verander nie. Aan die kruis skryf Hy immers 'n persoonlike liefdesbrief aan jou in die bloed van sy Seun. As jy van jou kant af sy teenwoordigheid opsoek, onderneem Hy om vir jou elke dag van jou lewe sy liefde in oorvloed te skenk, sodat jy jou lewe lank mag juig en bly wees oor so 'n liefde!
Hemelse Vader, dit slaan my asem keer op keer weg dat U my liefhet met 'n oorvloedige liefde sonder grense. Hieroor wil ek my lewe lank juig en bly wees – veral op dié tye wanneer ek weens my omstandighede aan u liefde twyfel. Amen.
Shireen is 'n absolute kantoorkampioen- binne en buite haar normale, daaglikse werk, wat grotendeels die administrasie van ons skool van